               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.5.2015
            COM(2015) 257 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το Εθνικό Πρόγραμμα Μεταρρυθμίσεων της Εσθονίας για το 2015και τη διατύπωση γνώμης του Συμβουλίου σχετικά με το Πρόγραμμα Σταθερότητας της Εσθονίας για το 2015

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το Εθνικό Πρόγραμμα Μεταρρυθμίσεων της Εσθονίας για το 2015

                  και τη διατύπωση γνώμης του Συμβουλίου σχετικά με το Πρόγραμμα Σταθερότητας της Εσθονίας για το 2015

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τη σύσταση της Ευρωπαϊκής Επιτροπής
                  2
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  3
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της επιτροπής απασχόλησης,

               Έχοντας υπόψη τη γνώμη της οικονομικής και δημοσιονομικής επιτροπής,

               Έχοντας υπόψη τη γνώμη της επιτροπής κοινωνικής προστασίας,

               Έχοντας υπόψη τη γνώμη της επιτροπής οικονομικής πολιτικής,

               Εκτιμώντας τα ακόλουθα:

               (1)Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Ευρωπαϊκής Επιτροπής για τη δρομολόγηση μιας νέας στρατηγικής για την ανάπτυξη και την απασχόληση, της στρατηγικής «Ευρώπη 2020», η οποία βασίζεται σε ενισχυμένο συντονισμό των οικονομικών πολιτικών. Η στρατηγική εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών. Αυτές από κοινού αποτελούν τις «ολοκληρωμένες κατευθυντήριες γραμμές», τις οποίες τα κράτη μέλη κλήθηκαν να λαμβάνουν υπόψη στις οικείες εθνικές οικονομικές πολιτικές και πολιτικές για την απασχόληση.

               (3)Στις 8 Ιουλίου 2014, το Συμβούλιο εξέδωσε σύσταση σχετικά με το Εθνικό Πρόγραμμα Μεταρρυθμίσεων της Εσθονίας για το 2014 και εξέδωσε τη γνώμη του σχετικά με το επικαιροποιημένο Πρόγραμμα Σταθερότητας της Εσθονίας για το 2014. Στις 28 Νοεμβρίου 2014, σύμφωνα με τον κανονισμό (ΕΕ) αριθ. 473/2013
                  4
               , η Επιτροπή παρουσίασε τη γνώμη της σχετικά με το σχέδιο δημοσιονομικού προγράμματος της Εσθονίας για το 2015
                  5
               .

               (4)Στις 28 Νοεμβρίου 2014, η Επιτροπή εξέδωσε την ετήσια επισκόπηση της ανάπτυξης
                  6
               , δίνοντας το εναρκτήριο λάκτισμα για το Ευρωπαϊκό Εξάμηνο του 2015 για τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης
                  7
               , στην οποία η Εσθονία δεν προσδιορίζεται ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)Στις 18 Δεκεμβρίου 2014, το Ευρωπαϊκό Συμβούλιο ενέκρινε τις προτεραιότητες για την τόνωση των επενδύσεων, την επιτάχυνση των διαρθρωτικών μεταρρυθμίσεων και την επιδίωξη υπεύθυνης φιλικής προς την ανάπτυξη δημοσιονομικής εξυγίανσης.

               (6)Στις 26 Φεβρουαρίου 2015, η Επιτροπή δημοσίευσε την έκθεσή της για την Εσθονία για το 2015
                  8
               . Στην έκθεση αυτή αξιολογήθηκε η πρόοδος της Εσθονίας όσον αφορά την αντιμετώπιση των ειδικών ανά χώρα συστάσεων που είχαν εγκριθεί στις 8 Ιουλίου 2014.

               (7)Η Εσθονία δεν υπέβαλε Εθνικό Πρόγραμμα Μεταρρυθμίσεων εμπρόθεσμα.

               (8)Η Εσθονία επί του παρόντος υπάγεται στο προληπτικό σκέλος του Συμφώνου Σταθερότητας και Ανάπτυξης. Η νέα κυβέρνηση δεν υπέβαλε Πρόγραμμα Σταθερότητας εμπρόθεσμα. Με βάση τις εαρινές προβλέψεις της Επιτροπής του 2015, το ονομαστικό πλεόνασμα που καταγράφηκε το 2014 αναμένεται να μετατραπεί σε έλλειμμα ύψους 0,2 % του ΑΕΠ το 2015 και 0,1 % του ΑΕΠ το 2016. Ο δείκτης δημόσιου χρέους αναμένεται να μειωθεί σταδιακά από 10,6 % του ΑΕΠ το 2014 σε κάτω από 10 % του ΑΕΠ το 2016. Με βάση τις εαρινές προβλέψεις της Επιτροπής του 2015, υπάρχει κίνδυνος να σημειωθεί κάποια απόκλιση από τον μεσοπρόθεσμο στόχο το 2015, δεδομένου ότι το διαρθρωτικό ισοζύγιο προβλέπεται να αποκλίνει από τον μεσοπρόθεσμο στόχο κατά 0,4 % του ΑΕΠ. Η απόκλιση πρόκειται να καταστεί σημαντική το 2016 οπότε απαιτείται βελτίωση κατά 0,4 % του ΑΕΠ αλλά το διαρθρωτικό ισοζύγιο προβλέπεται να επιδεινωθεί κατά 0,3 % του ΑΕΠ. Ως εκ τούτου, θα χρειασθούν περαιτέρω μέτρα το 2015 και το 2016. Με βάση την εκ μέρους του αξιολόγηση και λαμβάνοντας υπόψη τις εαρινές προβλέψεις του 2015 της Επιτροπής, το Συμβούλιο είναι της γνώμης ότι υπάρχει κίνδυνος ότι η Εσθονία δεν θα συμμορφωθεί με τις διατάξεις του Συμφώνου Σταθερότητας και Ανάπτυξης.

               (9)Το ποσοστό απασχόλησης της Εσθονίας έφθασε το 74,5 % του πληθυσμού σε ηλικία εργασίας κατά το τρίτο τρίμηνο του 2014 και το ποσοστό ανεργίας μειώθηκε στο 7,6 %, το χαμηλότερο επίπεδο από το 2009. Το ποσοστό των μακροχρόνια ανέργων είναι πολύ κάτω από τον μέσο όρο της ΕΕ. Ωστόσο, η συρρίκνωση του εργατικού δυναμικού, σε συνδυασμό με τη χαμηλή παραγωγικότητα της εργασίας, καθίσταται μεσοπρόθεσμο έως μακροπρόθεσμο πρόβλημα. Η εφαρμογή της φιλόδοξης μεταρρύθμισης σχετικά με την ικανότητα εργασίας άρχισε μόλις πρόσφατα. Ενώ θεσπίστηκαν ορισμένα φορολογικά μέτρα για την αύξηση της συμμετοχής στην αγορά εργασίας, αυτά δεν στοχεύουν συγκεκριμένα τα άτομα με χαμηλά εισοδήματα. Το μισθολογικό χάσμα μεταξύ των δύο φύλων είναι ένα από τα μεγαλύτερα στην ΕΕ. Η έλλειψη παιδικών σταθμών καθιστά δυσκολότερη για τους γονείς, και ιδίως τις μητέρες, την επιστροφή στην αγορά εργασίας. Το ποσοστό των σπουδαστών σε θέσεις μάθησης με βάση την εργασία είναι επίσης χαμηλό. Υπάρχει έλλειψη πτυχιούχων σε τεχνολογικούς και επιστημονικούς τομείς. Η ποιότητα των υπηρεσιών απασχόλησης και των κοινωνικών υπηρεσιών της τοπικής αυτοδιοίκησης είναι άνιση.

               (10)Η εσθονική κυβέρνηση θέσπισε μια στρατηγική για τη διά βίου μάθηση στις αρχές του 2014 και τα προγράμματα για την εφαρμογή της υποβλήθηκαν τον Μάρτιο του 2015. Η μεταρρύθμιση των προγραμμάτων σπουδών στο σύστημα επαγγελματικής εκπαίδευσης και κατάρτισης βρίσκεται σε εξέλιξη και η συμμετοχή στη διά βίου μάθηση έχει αυξηθεί. Το Κοινοβούλιο, στις αρχές του 2015, εξέδωσε έναν νόμο για την εκπαίδευση των ενηλίκων και έναν νόμο περί επαγγελμάτων. Η ελκυστικότητα της επαγγελματικής εκπαίδευσης και κατάρτισης και της μαθητείας εξακολουθεί να αποτελεί πρόβλημα. Τα συστήματα έρευνας και καινοτομίας και η συνεργασία μεταξύ των επιχειρήσεων, της τριτοβάθμιας εκπαίδευσης και των ερευνητικών ιδρυμάτων έχουν βελτιωθεί. Ωστόσο, η δημόσια στήριξη για την έρευνα και την καινοτομία, στο πλαίσιο της στρατηγικής για την έρευνα, ανάπτυξη και καινοτομία (ΕΑΚ) και της στρατηγικής για την ανάπτυξη της επιχειρηματικότητας, φαίνεται ότι πάσχει από έλλειψη συντονισμού και θα πρέπει να επικεντρωθεί περισσότερο σε περιορισμένο αριθμό τομέων έξυπνης εξειδίκευσης. Το σύστημα τριτοβάθμιας εκπαίδευσης, ιδίως όσον αφορά την επιστήμη και την τεχνολογία, εξακολουθεί να χρειάζεται να ευθυγραμμιστεί καλύτερα με τις ανάγκες των επιχειρήσεων και των ερευνητικών ιδρυμάτων. Οι επενδύσεις σε διανοητική ιδιοκτησία είναι χαμηλές και ελάχιστες εταιρείες συνεργάζονται με ερευνητικά ιδρύματα.

               (11)Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Εσθονίας και τη δημοσίευσε στην έκθεσή της για τη χώρα για το 2015. Αξιολόγησε επίσης τη συνέχεια που δόθηκε στις συστάσεις που είχαν απευθυνθεί στην Εσθονία κατά τα προηγούμενα έτη. Έλαβε υπόψη όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στην Εσθονία, αλλά επίσης τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ευρωπαϊκής Ένωσης με την παροχή εισροών σε επίπεδο ΕΕ για μελλοντικές εθνικές αποφάσεις. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις αριθ. 1 έως 3 κατωτέρω.

               (12)Υπό το πρίσμα της αξιολόγησης αυτής, το Συμβούλιο εξέτασε το Πρόγραμμα Σταθερότητας της Εσθονίας και η γνώμη του
                  9
                αντικατοπτρίζεται ιδίως στη σύσταση 1 κατωτέρω.

               (13)Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής ολόκληρης της ζώνης του ευρώ. Στη βάση της ανάλυσης αυτής, το Συμβούλιο εξέδωσε ειδικές συστάσεις προς τα κράτη μέλη με νόμισμα το ευρώ. Η Εσθονία θα πρέπει επίσης να διασφαλίσει την πλήρη και έγκαιρη εφαρμογή των εν λόγω συστάσεων,

               ΣΥΝΙΣΤΑ στην Εσθονία να αναλάβει δράση το 2015 και το 2016 με στόχο τα εξής:

               1.Αποφυγή απόκλισης από τον δημοσιονομικό μεσοπρόθεσμο στόχο το 2015 και 2016.

               2.Βελτίωση της συμμετοχής στην αγορά εργασίας μέσω της εφαρμογής, μεταξύ άλλων, της μεταρρύθμισης σχετικά με την ικανότητα εργασίας. Βελτίωση των κινήτρων για εργασία με τη λήψη μέτρων που απευθύνονται σε άτομα με χαμηλά εισοδήματα. Ανάληψη δράσης για τη μείωση του χάσματος των αμοιβών μεταξύ των φύλων. Εξασφάλιση υψηλής ποιότητας κοινωνικών υπηρεσιών και υπηρεσιών παιδικής μέριμνας σε τοπικό επίπεδο.

               3.Αύξηση της συμμετοχής στην επαγγελματική εκπαίδευση και κατάρτιση, και της σύνδεσής τους με την αγορά εργασίας, ιδίως βελτιώνοντας τη διαθεσιμότητα θέσεων μαθητείας. Εστίαση της δημόσιας στήριξης για έρευνα και καινοτομία σε περιορισμένο αριθμό τομέων έξυπνης εξειδίκευσης.

               Βρυξέλλες,

                     Για το Συμβούλιο

                     Ο/Η Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  COM(2015) 257.

                     (3)
                  P8_TA(2015)0067, P8_TA(2015)0068, P8_TA(2015)0069.

                     (4)
                  ΕΕ L 140 της 27.5.2013, σ. 11.

                     (5)
                  C(2014) 8802 final.

                     (6)
                  COM(2014) 902.

                     (7)
                  COM(2014) 904.

                     (8)
                  Έγγραφο εργασίας των υπηρεσιών της Επιτροπής (2015) 26 final.

                     (9)
                  Βάσει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


Avis juridique important

|

52000SC0529

Σχέδιο Σύστασης αριθ. 1/2000 της μεικτής επιτροπής της Ευρωπαϊκής Κοινότητας και της Ελβετίας για την απλοποίηση ορισμένων κτηνιατρικών ελέγχων στα προϊόντα ζωικής προελεύσεως προερχόμενα από τρίτες χώρες τα οποία διέρχονται από την Ευρωπαϊκή Κοινότητα προς την Ελβετία - Σχέδιο της κοινής θέσης της Κοινότητας  /* SEC/2000/0529 τελικό */

Σχέδιο Σύστασησ αριθ. 1/2000 της μεικτής επιτροπής της Ευρωπαϊκής Κοινότητας και της Ελβετίας για την απλοποίηση ορισμένων κτηνιατρικών ελέγχων στα προϊόντα ζωικής προελεύσεως προερχόμενα από τρίτες χώρες τα οποία διέρχονται από την Ευρωπαϊκή Κοινότητα προς την Ελβετία - Σχέδιο της κοινής Θέσης της Κοινότητας(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η συμφωνία μεταξύ της Ευρωπαϊκής Οικονομικής Κοινότητας και της Ελβετίας σχετικά με τη διευκόλυνση των ελέγχων και των διατυπώσεων κατά τη μεταφορά των εμπορευμάτων άρχισε να ισχύει την 1η Ιουλίου 1991 [1].[1]  ΕΕ L 116 της 8.5.1990, σ. 18.2. Σύμφωνα με τις διατάξεις του άρθρου 34 της οδηγίας 97/78/ΕΚ του Συμβουλίου για τον καθορισμό των αρχών οργάνωσης των κτηνιατρικών ελέγχων των προϊόντων που εξάγονται στην Κοινότητα από τρίτες χώρες [2], τα κράτη μέλη οφείλουν να εφαρμόσουν από την 1η Ιουλίου 1999 τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την οδηγία.[2]  ΕΕ L 24 της 30.1.1998, σ. 9.3. Η οδηγία 97/78/ΕΚ του Συμβουλίου θεσπίζει νέους κανόνες στον τομέα του κτηνιατρικού ελέγχου στην περίπτωση διέλευσης φορτίων τρίτης χώρας προς άλλη τρίτη χώρα μέσω της ΕΚ, για την προστασία της δημόσιας υγείας και της υγείας των ζώων.4. Οι νέοι κανόνες καθορίζονται στο άρθρο 11 της οδηγίας 97/78/ΕΚ, ιδίως στην παράγραφο 2 σημεία γ), δ) και ε), το οποίο καθορίζει ότι τα διαμετακομιζόμενα εμπορεύματα αποστέλλονται με τελωνειακή επίβλεψη από το συνοριακό σταθμό εισόδου, μέσω της ΕΚ, προς καθορισμένο συνοριακό σταθμό εξόδου, όπου ο επίσημος κτηνίατρος πρέπει να πιστοποιήσει ότι εγκατέλειψαν την Κοινότητα. Ο κτηνίατρος πρέπει να επικυρώσει το πιστοποιητικό που προβλέπεται στο παράρτημα Β το οποίο συνοδεύει το φορτίο και πρέπει να το στείλει στον επίσημο κτηνίατρο του συνοριακού σταθμού εισόδου για να επιβεβαιώσει ότι το φορτίο έφυγε από την Κοινότητα.5. Οι αρμόδιες ελβετικές αρχές διατύπωσαν την ανησυχία τους θεωρώντας ότι η απαίτηση για έλεγχο στην έξοδο των προϊόντων που διέρχονται από την Κοινότητα μπορεί να προκαλέσει σοβαρές καθυστερήσεις στην άφιξη στους συνοριακούς σταθμούς ελέγχου που βρίσκονται στα σύνορα μεταξύ της Ελβετίας και των γειτονικών χωρών μελών της Ευρωπαϊκής Κοινότητας - της Γαλλίας, Γερμανίας, Αυστρίας και Ιταλίας.6. Στα πλαίσια αυτά, προβλέπεται ενίσχυση της συνεργασίας μεταξύ των ελβετικών κτηνιατρικών υπηρεσιών και εκείνων της Κοινότητας. Η συνεργασία αυτή θα οργανωθεί για ορισμένους συνοριακούς σταθμούς ελέγχου όπου το ρεύμα της οδικής κυκλοφορίας κινδυνεύει να ακινητοποιηθεί χωρίς ανάλογη συμφωνία.7. Ως εκ τούτου, έχει ήδη προταθεί η σύσταση αριθ. 1/99 ως η κοινή θέση της Κοινότητας που πρέπει να ληφθεί υπόψη γι'αυτό το θέμα, αλλά προτάθηκαν κατάλογοι συνοριακών σταθμών μόνο για δύο κράτη μέλη, τη Γαλλία και τη Γερμανία.8. Ως εκ τούτου, με την παρούσα σύσταση προστίθενται στο παράρτημα της σύστασης αριθ. 1/99 τα ονόματα δύο ιταλικών συνοριακών σταθμών ελέγχου.9. Κατά συνέπεια, η Επιτροπή ζητά να εγκρίνει το Συμβούλιο το κείμενο της παρούσας σύστασης ως κοινοτική θέση.Σχέδιο ΣύστασηΣ αριθ. 1/2000 της μεικτής επιτροπής της Ευρωπαϊκής Κοινότητας και της Ελβετίας για την απλοποίηση ορισμένων κτηνιατρικών ελέγχων στα προϊόντα ζωικής προελεύσεως προερχόμενα από τρίτες χώρες τα οποία διέρχονται από την Ευρωπαϊκή Κοινότητα προς την ΕλβετίαΗ μεικτή επιτροπή,Έχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Ομοσπονδίας της Ελβετίας για τη διευκόλυνση των ελέγχων και των διατυπώσεων κατά τη μεταφορά των εμπορευμάτων και ιδίως τα άρθρα 5, 11 παράγραφος 1 και 17 παράγραφος 1,Εκτιμώντας τα εξής:(1) Είναι αναγκαίο να προβλεφθεί η διευκόλυνση ορισμένων κτηνιατρικών ελέγχων για τα προϊόντα ζωικής προελεύσεως τα οποία διέρχονται από τρίτη χώρα προς την Ελβετία διαμέσου της Ευρωπαϊκής Κοινότητας.(2) Με τη σύσταση αριθ. 1/99 της μεικτής επιτροπής καθιερώνεται ένα σύστημα στενής συνεργασίας μεταξύ των κτηνιατρικών υπηρεσιών της Ελβετίας και της ΕΕ και η συνεργασία αυτή θα οργανωθεί για ορισμένους συνοριακούς σταθμούς ελέγχου όπου το ρεύμα της οδικής κυκλοφορίας κινδυνεύει να ακινητοποιηθεί χωρίς ανάλογη συμφωνία.(3) Η σύσταση αριθ. 1/99 θέτει σε εφαρμογή το νέο σύστημα για τους συνοριακούς σταθμούς ελέγχου μόνο στη Γερμανία και τη Γαλλία και το σύστημα αυτό πρέπει να διευρυνθεί ώστε να συμπεριλάβει τους σταθμούς στην Ιταλία, δηλαδή του Chiasso/Ponte Chiasso και Gran San Bernado/Pollein,ΣΥΝΙΣΤΑ στα συμβαλλόμενα μέρη της συμφωνίας:να τροποποιηθεί το παράρτημα της σύστασης αριθ. 1/99 με την προσθήκη των ακόλουθων τελωνειακών σταθμών ελέγχου:"Ιταλία: Ponte Chiasso / Chiasso Ιταλία: Gran San Bernardo/ Pollein"Βρυξέλλες,    Για το Συμβούλιο    Ο Πρόεδρος


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.5.2017
            COM(2017) 517 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Μάλτας για το 2017και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για το 2017

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Μάλτας για το 2017

                  και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για το 2017

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τη σύσταση της Ευρωπαϊκής Επιτροπής
                  2
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  3
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 16 Νοεμβρίου 2016, η Επιτροπή εξέδωσε την Ετήσια Επισκόπηση της Ανάπτυξης
                  4
               , με την οποία σηματοδοτήθηκε η έναρξη του Ευρωπαϊκού Εξαμήνου του 2017 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011, η Επιτροπή ενέκρινε την έκθεση του μηχανισμού επαγρύπνησης
                  5
               , στην οποία η Μάλτα δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για Σύσταση του Συμβουλίου σχετικά με την οικονομική πολιτική της ζώνης του ευρώ. Η Σύσταση αυτή εγκρίθηκε από το Ευρωπαϊκό Συμβούλιο στις 9-10 Μαρτίου 2017 και εκδόθηκε από το Συμβούλιο στις 21 Μαρτίου
                  6
               .

               (2)Ως χώρα με νόμισμα το ευρώ και λαμβανομένης υπόψη της στενής διασύνδεσης των οικονομιών της οικονομικής και νομισματικής ένωσης, η Μάλτα θα πρέπει να διασφαλίσει την πλήρη και έγκαιρη εφαρμογή της Σύστασης για τη ζώνη του ευρώ, που αντικατοπτρίζεται στην κατωτέρω σύσταση 2.

               (3)Η έκθεση χώρας του 2017 για τη Μάλτα
                  7
                δημοσιεύθηκε στις 22 Φεβρουαρίου 2017. Στην έκθεση αξιολογήθηκε η πρόοδος της Μάλτας όσον αφορά την εφαρμογή των ειδικών ανά χώρα συστάσεων που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις που είχαν εκδοθεί κατά τα προηγούμενα έτη και η πρόοδος της Μάλτας ως προς την επίτευξη των εθνικών στόχων της στο πλαίσιο της στρατηγικής «Ευρώπη 2020»
                  8
               .

               (4)Στις 18 Απριλίου 2017 η Μάλτα υπέβαλε το εθνικό πρόγραμμα μεταρρυθμίσεων για το 2017 και στις 2 Μαΐου 2017 υπέβαλε το πρόγραμμα σταθερότητας για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (5)Οι σχετικές ειδικές ανά χώρα συστάσεις ελήφθησαν υπόψη στα προγράμματα των κρατών μελών για τα Ευρωπαϊκά Διαρθρωτικά και Επενδυτικά Ταμεία (ΕΔΕΤ) που καλύπτουν την περίοδο 2014-2020. Όπως προβλέπεται στη νομοθεσία που διέπει τα ΕΔΕΤ
                  9
               , όταν είναι αναγκαίο για τη στήριξη της εφαρμογής των σχετικών ειδικών ανά χώρα συστάσεων, η Επιτροπή μπορεί να ζητήσει από ένα κράτος μέλος να επανεξετάσει και να τροποποιήσει τα οικεία προγράμματα ΕΔΕΤ. Η Επιτροπή έχει παράσχει περαιτέρω κατευθυντήριες γραμμές σχετικά με την εφαρμογή των εν λόγω κανόνων
                  10
               .

               (6)Η Μάλτα υπάγεται επί του παρόντος στο προληπτικό σκέλος του Συμφώνου Σταθερότητας και Ανάπτυξης. Στο πρόγραμμα σταθερότητας του 2017, η κυβέρνηση σχεδιάζει να διατηρήσει πλεόνασμα σε ονομαστικούς όρους κατά την περίοδο 2017-2020. Ο μεσοπρόθεσμος δημοσιονομικός στόχος —ισοσκελισμένη δημοσιονομική θέση σε σχέση με το ΑΕΠ— εξακολουθεί να τηρείται με θετικό περιθώριο απόκλισης καθ’ όλη την περίοδο του προγράμματος. Σύμφωνα με το πρόγραμμα σταθερότητας, ο δείκτης δημόσιου χρέους προς το ΑΕΠ αναμένεται να παραμείνει κάτω από την τιμή αναφοράς του 60% του ΑΕΠ και να μειωθεί σταδιακά από 58,3% του ΑΕΠ το 2016 σε 47,6% το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι ευλογοφανές για το 2017 και συντηρητικό για την περίοδο 2018-2020. Ταυτόχρονα, ελλοχεύουν πιθανοί κίνδυνοι που συνδέονται με την εκτέλεση του προϋπολογισμού.

               (7)Στις 12 Ιουλίου 2016 το Συμβούλιο συνέστησε στη Μάλτα να επιτύχει, για το 2017, ετήσια δημοσιονομική προσαρμογή 0,6% του ΑΕΠ προς την κατεύθυνση της επίτευξης του μεσοπρόθεσμου δημοσιονομικού στόχου. Τα απολογιστικά στοιχεία δείχνουν ότι η Μάλτα είχε ήδη επιτύχει τον μεσοπρόθεσμο δημοσιονομικό στόχο της το 2016. Με βάση τις εαρινές προβλέψεις του 2017 της Επιτροπής, το διαρθρωτικό ισοζύγιο προβλέπεται να αυξηθεί από πλεόνασμα 0,4% του ΑΕΠ το 2017 σε 0,7% του ΑΕΠ το 2018, διατηρούμενο σε επίπεδο που υπερβαίνει τον μεσοπρόθεσμο δημοσιονομικό στόχο. Συνολικά, το Συμβούλιο είναι της γνώμης ότι η Μάλτα προβλέπεται να συμμορφωθεί με τις διατάξεις του Συμφώνου Σταθερότητας και Ανάπτυξης το 2017 και το 2018.

               (8)Παρά την επίτευξη του μεσοπρόθεσμου στόχου τρία έτη νωρίτερα από τον στόχο, οι αυξήσεις των δαπανών υπερέβησαν την αύξηση της δυνητικής παραγωγής. Αν αυτό συνεχιστεί περαιτέρω, θα αποτελέσει πρόβλημα για τη βιωσιμότητα των δημοσίων οικονομικών, ιδίως σε περίπτωση απρόβλεπτων διαταράξεων σε σχέση με τα έσοδα. Οι αρχές διενήργησαν επανεξέταση των δαπανών σε ορισμένους τομείς των δημόσιων δαπανών με ιδιαίτερη σημασία από την άποψη της βιωσιμότητας:  υγεία, εκπαίδευση και κατάρτιση, κοινωνική ασφάλιση. Η έγκαιρη και αποτελεσματική εφαρμογή των επακόλουθων συστάσεων θα κρίνει την αποτελεσματικότητά τους όσον αφορά την επίτευξη του στόχου τους. Επιπλέον, τα δημόσια οικονομικά της Μάλτας εξακολουθούν να αντιμετωπίζουν κινδύνους  βιωσιμότητας σε μακροπρόθεσμη βάση, λόγω των προβλεπόμενων δαπανών που συνδέονται με τη γήρανση του πληθυσμού, όπως είναι η υγειονομική περίθαλψη, η μακροχρόνια περίθαλψη και οι συντάξεις. Η προβλεπόμενη απότομη αύξηση των συνδεόμενων με τη δημογραφική γήρανση δαπανών οφείλεται κυρίως στις δαπάνες για συντάξεις, που εκτιμάται ότι θα αυξηθούν κατά 3,2 ποσοστιαίες μονάδες του ΑΕΠ μέχρι το 2060, σύμφωνα με την έκθεση του 2015 για τη δημογραφική γήρανση. Ορισμένα από τα προσφάτως θεσπισθέντα μέτρα είναι πιθανό να επιφέρουν εξοικονόμηση πόρων. Ωστόσο, η εξοικονόμηση αυτή μάλλον δεν θα επαρκεί ώστε να αντισταθμίσει τις αυξανόμενες πιέσεις στις δαπάνες και να βελτιώσει αποφασιστικά την μακροπρόθεσμη βιωσιμότητα. Περαιτέρω μέτρα θα μπορούσαν, επομένως, να είναι αναγκαία.

               (9)Η Μάλτα έχει προτείνει διάφορα μέτρα για την αντιμετώπιση της διττής πρόκλησης της βιωσιμότητας και της εξασφάλισης επαρκών εισοδημάτων συνταξιοδότησης που θέτει το συνταξιοδοτικό σύστημα. Τα μέτρα που θεσπίστηκαν στον προϋπολογισμό του 2017 αναμένεται να μειώσουν ελαφρώς τον κίνδυνο  της φτώχειας για τα μεγαλύτερης ηλικίας άτομα και να βελτιώσουν κατά τι το καθαρό ποσοστό αναπλήρωσης της εγγυημένης κατώτατης σύνταξης. Συνολικά, οι δείκτες επάρκειας των συντάξεων εξακολουθούν να δείχνουν σημαντικό περιθώριο βελτίωσης, μεταξύ άλλων όσον αφορά το κλείσιμο της ψαλίδας κάλυψης μεταξύ των δύο φύλων.

               (10)Η κυκλοφοριακή συμφόρηση έχει καταστεί εμπόδιο για την επιχειρηματική δραστηριότητα, τα δε εξωτερικά στοιχεία κόστους (οικονομικού και περιβαλλοντικού) εκτιμώνται σε 274 εκατ. ευρώ ετησίως και αναμένεται να αυξηθούν. Επιπλέον, οι εκπομπές αερίων θερμοκηπίου λόγω κυκλοφορίας συνεχίζουν να αυξάνονται και η Μάλτα είναι πιθανόν να μην επιτύχει τους στόχους της για τις εκπομπές το 2020. Η Μάλτα έχει υιοθετήσει φιλόδοξη εθνική στρατηγική μεταφορών με ορίζοντα το 2050 και ένα επιχειρησιακό ρυθμιστικό σχέδιο για τις μεταφορές έως το 2025. Σε αυτά περιλαμβάνεται σειρά ποικίλων μέτρων για τον εξορθολογισμό της χρήσης των ιδιωτικών αυτοκινήτων, την προώθηση εναλλακτικών λύσεων κινητικότητας και την αποτελεσματικότερη χρήση των πολυτροπικών και συλλογικών συστημάτων μεταφορών. Τα μέτρα αυτά αναμένεται να επιφέρουν σημαντικές βελτιώσεις, ωστόσο εξακολουθεί να προβλέπεται ότι η μεν συμφόρηση θα αυξηθεί, οι δε εκπομπές αερίων θερμοκηπίου λόγω μεταφορών θα μειωθούν απλώς λίγο έως το 2030.

               (11)Το χρηματοπιστωτικό σύστημα χαρακτηρίζεται από σημαντικό αριθμό αλλοδαπών ιδρυμάτων που προσελκύονται, μεταξύ άλλων παραγόντων, από το ευνοϊκό φορολογικό περιβάλλον. Η Μάλτα είναι το μόνο κράτος μέλος της ΕΕ που χρησιμοποιεί το σύστημα πλήρους συμψηφισμού της φορολογίας των επιχειρήσεων και προσφέρει ένα πρόγραμμα επιστρεπτέας πίστωσης φόρου. Έχει ένα εκτεταμένο δίκτυο συμβάσεων αποφυγής της διπλής φορολογίας και ένα ελκυστικό καθεστώς φορολογικής κατοικίας φυσικών προσώπων. Η εποπτεία των επιχειρηματικών δραστηριοτήτων με διεθνή προσανατολισμό, ωστόσο, αποτελεί πρόκληση. Ο χρηματοπιστωτικός τομέας εκτελεί το μεγαλύτερο μέρος των δραστηριοτήτων του εκτός Μάλτας. Η ικανότητα μίας σχετικά μικρής εποπτικής αρχής να επιβλέπει ένα μεγάλο σύστημα, ιδίως στον ασφαλιστικό, αλλά και στον τραπεζικό τομέα, υφίσταται πίεση. Η Αρχή Χρηματοπιστωτικών Υπηρεσιών της Μάλτας, σε διαβούλευση με την ΕΚΤ, ζήτησε πρόσφατα την ανάκληση της άδειας άσκησης τραπεζικών δραστηριοτήτων ενός μικρού παρόχου διαδικτυακών τραπεζικών συναλλαγών που συγκεντρώνει καταθέσεις και εκτός Μάλτας.

               (12)Παρά την πρόοδο που έχει σημειωθεί, εξακολουθούν να είναι απαραίτητες περαιτέρω βελτιώσεις όσον αφορά την αποτελεσματικότητα του συστήματος απονομής δικαιοσύνης. Αν και η κυβέρνηση έχει προτείνει νέα μέτρα για την παροχή δεύτερης ευκαιρίας και την αφερεγγυότητα, οι χρονοβόρες διαδικασίες αφερεγγυότητας και απαλλαγής βλάπτουν την ποιότητα του επιχειρηματικού περιβάλλοντος στη Μάλτα. Επιπλέον, το πλαίσιο της απαλλαγής από χρέη δεν προβλέπει χρονικό περιορισμό και, ως εκ τούτου, δεν παρέχει ασφάλεια δικαίου. Προκειμένου να αντιμετωπιστούν αυτά τα προβλήματα, το εθνικό κοινοβούλιο εξετάζει νομοσχέδιο που έχει κατατεθεί με το οποίο τροποποιείται ο νόμος περί εταιρειών και εισάγονται σημαντικές αλλαγές στο νομικό πλαίσιο για την αφερεγγυότητα, όπως η δυνατότητα διαμεσολάβησης. Ο αντίκτυπος των εν λόγω αλλαγών, έτσι όπως θα διαμορφωθούν τελικά όσον αφορά το εύρος και τη διατύπωση, είναι κάτι που πρέπει να εξεταστεί.

               (13)Εμφανίζονται ελλείψεις εργατικού δυναμικού σε όλο το φάσμα δεξιοτήτων και η προσαρμογή της προσφοράς δεξιοτήτων στις ανάγκες της αγοράς εργασίας εξακολουθεί να είναι ατελής. Σημαντικό ποσοστό του εργατικού δυναμικού της Μάλτας εξακολουθεί να έχει χαμηλό επίπεδο προσόντων. Ενώ το μορφωτικό επίπεδο αυξάνεται, το ποσοστό πρόωρης εγκατάλειψης του σχολείου παραμένει υψηλό και η απόκτηση βασικών δεξιοτήτων μεταξύ των νέων εξακολουθεί να είναι ανεπαρκής. Η πρόσβαση και η συμμετοχή στη διά βίου μάθηση —με τη συμμετοχή των εργοδοτών— βελτιώνεται, και για τα άτομα με χαμηλή ειδίκευση, αλλά δεδομένου του μεγέθους της πρόκλησης, οι προσπάθειες πρέπει να συνεχιστούν. Οι σημαντικές επενδύσεις στο σύστημα εκπαίδευσης και κατάρτισης αναμένεται να αποφέρουν καρπούς, ιδίως εάν τα μέτρα διατηρηθούν και βελτιωθούν στο μέλλον, ιδίως μέσω του νεοσυσταθέντος Εθνικού Συμβουλίου Δεξιοτήτων. Τα ποσοστά απασχόλησης παρουσιάζουν σταθερή βελτίωση και το ποσοστό ανεργίας έπεσε κάτω από το 5 %. Ωστόσο, η συμμετοχή στην αγορά εργασίας εξακολουθεί να είναι από τις χαμηλότερες στην ΕΕ, ιδίως για τις γυναίκες μεγαλύτερης ηλικίας και χαμηλής ειδίκευσης, στοιχείο που υποδηλώνει επίσης ότι παραμένει ο κίνδυνος του κοινωνικού αποκλεισμού για όσους δεν διαθέτουν τα απαραίτητα εφόδια για να προσαρμοστούν σε μια ταχέως μεταβαλλόμενη οικονομία. Ως εκ τούτου, οι τρέχουσες επενδύσεις στον τομέα της πολιτικής πρέπει να συνεχιστούν, οι δε περαιτέρω εξελίξεις πρέπει να παρακολουθούνται εκ του σύνεγγυς.

               (14)Στο πλαίσιο του Ευρωπαϊκού Εξαμήνου, η Επιτροπή προέβη σε ολοκληρωμένη ανάλυση της οικονομικής πολιτικής της Μάλτας και τη δημοσίευσε στην έκθεση του 2017 για τη χώρα. Επίσης, αξιολόγησε το πρόγραμμα Σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς τη Μάλτα κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Μάλτα, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων.

               (15)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του
                  11
                αποτυπώνεται ιδίως στη σύσταση 1 κατωτέρω,

               ΣΥΝΙΣΤΑ στη Μάλτα να λάβει μέτρα το 2017 και το 2018 προκειμένου:

               1.Να επεκτείνει την εμβέλεια των εν εξελίξει επανεξετάσεων των δαπανών στον ευρύτερο δημόσιο τομέα και να καθιερώσει τη διαχείριση δημόσιων δαπανών βάσει επιδόσεων.

               2.Να διασφαλίσει την αποτελεσματική εποπτεία των επιχειρηματικών δραστηριοτήτων με διεθνή προσανατολισμό οι οποίες ασκούνται από χρηματοπιστωτικά ιδρύματα που έχουν λάβει άδεια λειτουργίας στη Μάλτα, σε συνεργασία με τις εποπτικές αρχές υποδοχής στις χώρες όπου δραστηριοποιούνται.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  COM(2017) 517 final.

                     (3)
                  P8_ TA(2017)0038, P8_ TA(2017)0039 και P8_ TA(2017)0040.

                     (4)
                  COM(2016) 725 final.

                     (5)
                  COM(2016) 728 final.

                     (6)
                  2017/C92/01

                     (7)
                  SWD(2017) 83 final.

                     (8)
                  COM(2017) 90 final.

                     (9)
                  Άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου, ΕΕ L 347 της 20.12.2013, σ. 320.

                     (10)

                        COM(2014) 494 final.

                     (11)
                  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


title: Σύσταση για απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις με τρίτες χώρες που έχουν συνάψει συμφωνίες περί των κλωστοϋφαντουργικών με την Κοινότητα, με σκοπό την προσαρμογή των συμφωνιών αυτών ώστε να ληφθεί υπόψη η γερμανική ενοποίηση

text:
2. 10. 90                                   Επίσημη Εφημερίδα των Ευρωπαϊκών Κοινοτήτων                                 Αριθ. C 248/1
                                                                   II
                                                     (Προπαρασκευαστικές πράξεις)
                                                         ΕΠΙΤΡΟΠΗ
                                 Η Κοινότητα κα η γερμανική ενοποίηση — Νομοθετικές προτάσεις Ο
                                                           COM(90) 400 τελικό
                                         (Υποβλήθηκε από την Επιτροπή στις 22 Αυγούστου 1990)
               (') Δημοσιεύθηκαν στην Επίσημη Εφημερίδα των Ευρωπαϊκών Κοινοτήτων αριθ. C 230 της 15ης Σεπτεμβρίου
                   1990:
                   — Πρόταση οδηγίας του Συμβουλίου σχετικά με προσωρινά μέτρα που εφαρμόζονται μετά την ενοποίηση της
                      Γερμανίας και πριν από την έκδοση μεταβατικών μέτρων από το Συμβούλιο σε συνεργασία με το Ευρωπαϊκό
                      Κοινοβούλιο
                   — Πρόταση κανονισμού (ΕΟΚ) του Συμβουλίου σχετικά με τα προσωρινά μέτρα που εφαρμόζονται μετά την
                      ενοποίηση της Γερμανίας και πριν από την έκδοση μεταβατικών μέτρων από το Συμβούλιο κατόπιν
                      διαβουλεύσεων με το Ευρωπαϊκό Κοινοβούλιο
                                    ΠΡΟΤΑΣΗ - ΣΥΣΤΑΣΗ ΓΙΑ ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                                 της. . .
               με την οποία εξουσιοδοτείται η Επιτροπή να αρχίσει διαπραγματεύσεις με τρίτες χώρες που έχουν
               συνάψει συμφωνίες περί των κλωστοϋφαντουργικών με την Κοινότητα, με σκοπό την προσαρμογή των
                                   συμφωνιών αυτών, ώστε να ληφθεί υπόψη η γερμανική ενοποίηση
                                                             (90/C 248/01)
Εισαγωγή                                                                   Οι υπηρεσίες της Επιτροπής συμφώνησαν με τις αρχές
                                                                            της Ομοσπονδιακής Δημοκρατίας της Γερμανίας και της
 1. Η συνθήκη (Staatsvertrag) που υπογράφηκε μεταξύ της                     Λαοκρατικής Δημοκρατίας της Γερμανίας, μέσω ανταλ
     Ομοσπονδιακής Δημοκρατίας της Γερμανίας και της                        λαγής επιστολών, για τα μέτρα που έπρεπε να εισαχθούν
     Λαοκρατικής Δημοκρατίας της Γερμανίας αφορά,                           από τη Λαοκρατική Δημοκρατία της Γερμανίας για το
     μεταξύ άλλων, τη σταδιακή ένταξη της Λαοκρατικής                       δεύτερο εξάμηνο 1990, ώστε να εξασφαλιστεί ότι δεν
     Δημοκρατίας της Γερμανίας στην έννομη τάξη της                         καταστρατηγείται η εμπορική πολιτική της Κοινότητας
     Κοινότητας ενόψει της επίσημης ενοποίησης των δύο                      στον τομέα των κλωστοϋφαντουργικών.
     γερμανικών κρατών.
     Προς επιδίωξη των στόχων που αναφέρονται στην προα                2. Μετά τη γερμανική ενοποίηση, η ενοποιημένη Γερμανία
     ναφερθείσα συνθήκη, το Συμβούλιο των Ευρωπαϊκών                        αναμένεται ότι θα εφαρμόσει το κοινοτικό κεκτημένο στα
     Κοινοτήτων ενέκρινε τον κανονισμό (ΕΟΚ) αριθ. 1794/90                  κλωστοϋφαντουργικά. Ωστόσο, για να ληφθεί υπόψη η
     της 28ης Ιουνίου 1990 για τα μεταβατικά μέτρα σχετικά                  νέα κατάσταση που θα διαμορφωθεί στις εισαγωγές
     με το εμπόριο με τη Λαοκρατική Δημοκρατία της Γερ                     κλωστοϋφαντουργικών και ειδών ρουχισμού στην ενοποι
     μανίας ('). Το άρθρο 2 παράγραφος 1 στοιχείο α) τόυ                   ημένη Γερμανία, θα προσαρμοστούν όλες οι διμερείς
     κανονισμού αυτού προβλέπει ότι η Λαοκρατική Δημο                      συμφωνίες με τρίτες χώρες και οι ρυθμίσεις με προτιμη-
     κρατία της Γερμανίας εισάγει στις συναλλαγές της με                    σιακές χώρες είτε έχουν συναφθεί βάσει των οδηγιών
     τρίτες χώρες το κοινό δασμολόγιο, την κοινοτική τελω                 διαπραγμάτευσης κλωστοϋφαντουργικών του 1986, είτε
     νειακή νομοθεσία και άλλα μέτρα κοινής εμπορικής                      βάσει μεταγενέστερων ειδικών οδηγιών διαπραγμάτευ
     πολιτικής. Τα μέτρα αυτά πρόκειται να τεθούν σε εφαρ                 σης (Κίνα και ΕΣΣΔ). Κατά συνέπεια, η Επιτροπή χρει
     μογή από την 1η Ιουλίου 1990.                                         άζεται οδηγίες διαπραγμάτευσης με τις οποίες θα εξου
                                                                           σιοδοτηθεί να διαπραγματευτεί τις προσαρμογές αυτές με
(») ΕΕ αριθ. L 166 της 29. 6. 1990, σ. 1.                                  όλες τις ενδιαφερόμενες χώρες.
 ---pagebreak--- Αριθ. C 248/2                        Επίσημη Εφημερίδα των Ευρωπαϊκών Κοινοτήτων                                 2. 10. 90
3. Στο πλαίσιο των προσαρμογών αυτών, θα μπορούσαν να        5. Ταυτόχρονα με τις προσαρμογές αυτές, η Κοινότητα
   αυξηθούν οι κοινοτικές ποσοστώσεις κατά ένα συγκε            πρέπει να προσαρμόσει τα κοινοτικά συνολικά ανώτατα
   κριμένο ποσοστό και στη συνέχεια να χορηγηθεί η               όρια για το 1991.
   αύξηση αυτή στο γερμανικό μερίδιο της ποσόστωσης. Οι
   αυξήσεις αυτές θα μπορούσαν να πραγματοποιηθούν            6. Κατά συνέπεια, η Επιτροπή συνιστά στο Συμβούλιο να
   βάσει του τύπου που εφαρμόστηκε κατά την προσχώρηση           αποφασίσει ότι:
   της Ισπανίας και της Πορτογαλίας στην Κοινότητα, ενώ          — η Επιτροπή εξουσιοδοτείται να αρχίσει διαπραγματεύ
   παράλληλα θα ληφθούν υπόψη τα παραδοσιακά εμπο                  σεις με όλες τις τρίτες χώρες που έχουν συνάψει με την
   ρικά ρεύματα και οι συμφωνίες καλής πίστεως που έχει             Κοινότητα διμερείς συμφωνίες ή ρυθμίσεις στον τομέα
   συνάψει η Λαοκρατική Δημοκρατία της Γερμανίας με                 των κλωστοϋφαντουργικών, οι οποίες περιέχουν
   τους εμπορικούς εταίρους της μέχρι τις 30 Ιουνίου                ποσοτικούς περιορισμούς, προκειμένου να είναι δυνα
   1990.                                                            τόν να γίνουν οι αναγκαίες προσαρμογές ώστε να
                                                                    ληφθεί υπόψη η γερμανική ενοποίηση,
4. Οι προσαρμογές αυτές πρέπει να πραγματοποιηθούν για
   το 1991 για την πλειοψηφία των διμερών συμφωνιών,             — η Επιτροπή διεξάγει τις διαπραγματεύσεις αυτές
   λόγω του ότι οι διμερείς αυτές συμφωνίες λήγουν στις             σύμφωνα με τις οδηγίες που επισυνάπτονται στο
   31 Δεκεμβρίου 1991, με εξαίρεση δύο συμφωνίες (ΕΣΣΔ              παράρτημα της απόφασης και μετά από διαβουλεύ
   και Κίνα) οι οποίες λήγουν στις 31 Δεκεμβρίου 1992.              σεις με την επιτροπή που προβλέπεται στο άρθρο 113.
 ---pagebreak--- 2. 10. 90                            Επίσημη Εφημερίδα των Ευρωπαϊκών Κοινοτήτων                                        Αριθ. C 248/3
                                                         ΠΑΡΑΡΤΗΜΑ
                                               ΟΔΗΓΙΕΣ ΔΙΑΠΡΑΓΜΑΤΕΥΣΗΣ
          1. Αρχές
             — Οι προσαρμογές που στοχεύουν στο να ληφθεί υπόψη η ενοποίηση των δύο Γερμανιών, πρέπει να είναι
                σύμφωνες με την εμπορική πολιτική στον τομέα των κλωστοϋφαντουργικών που ενέκρινε το Συμβούλιο το
                Δεκέμβριο 1977 και επιβεβαίωσε το Φεβρουάριο 1982 και το Μάρτιο 1986 με τη σύναψη συμφωνιών με τρίτες
                χώρες στον τομέα των κλωστοϋφαντουργικών.
             — Οι προσαρμογές θα ισχύουν μέχρι τη λήξη των διμερών συμφωνιών κλωστοϋφαντουργικών, δηλαδή μέχρι το
                τέλος του 1991, εκτός από τις συμφωνίες με την Κίνα και την ΕΣΣΔ, οι οποίες λήγουν στο τέλος του
                1992.
          2. Ενδιαφερόμενες χώρες
             Αφορά όλες τις χώρες που έχουν συνάψει διμερείς συμφωνίες ή ρυθμίσεις με την Κοινότητα, οι οποίες περιέχουν
             ποσοτικούς περιορισμούς (βλέπε σημείο 4 του παρόντος παραρτήματος).
          3. Ουσιαστικές διατάξεις
             Α. ΧΩΡΕΣ ΣΠΙ
                α) Καθορισμός ποσοτικών ορίων
                Τα όρια θα προσαρμοστούν για τη Γερμανία στις περιπτώσεις που οι συμφωνίες ή οι ρυθμίσεις προβλέπουν τη
                στιγμή αυτή είτε ένα κοινοτικό επίπεδο που κατανέμεται μεταξύ όλων των κρατών μελών, είτε μια
                περιφερειακή ποσόστωση για τη Γερμανία.
                Οι αυξήσεις αυτές θα βασίζονται στα υπάρχοντα εμπορικά ρεύματα. Ωστόσο, δεν μπορούν να είναι
                κατώτερες από ένα επίπεδο που θα υπολογίζεται βάσει του τύπου που χρησιμοποιήθηκε μετά την
                προσχώρηση της Ισπανίας και της Πορτογαλίας στην Κοινότητα* ο τύπος αυτός αποτελείται από ένα
                συγκεκριμένο ποσοστό του ορίου εξόδου από το κοινοτικό καλάθι. Με βάση αυτό τον τύπο υπολογισμού, το
                ποσοστό αύξησης στη συγκεκριμένη περίπτωση θα είναι 4,5 %.
                β) Έξοδος από το κοινοτικό καλάθι για το 1991
                Τα επίπεδα εξόδου από το καλάθι για το 1991 πρέπει να υπολογιστούν κατ' εφαρμογή των ποσοστών που
                ορίζουν οι διμερείς συμφωνίες για τις συνολικές εισαγωγές το 1990 (για τη Λαοκρατική Δημοκρατία της
                Γερμανίας το 1989) στο διευρυμένο τελωνειακό έδαφος της Κοινότητας. Σε περίπτωση που αυτή η βάση
                αναφοράς αποδειχθεί κατώτερη απ'αυτήν που χρησιμοποιήθηκε πριν από τη γερμανική ενοποίηση, τότε,
                κατ'εξαίρεση, θα διατηρηθεί το τελευταίο αυτό επίπεδο.
                γ) Έξοδος από το περιφερειακό καλάθι
                Για να αποφευχθεί μια γενική αναπροσαρμογή της κατανομής των επιβαρύνσεων και η έξοδος από το
                περιφερειακό καλάθι για όλα τα κράτη μέλη, προτείνεται να συνεχιστεί για το 1991 η εφαρμογή του ίδιου
                τύπου.
             Β. ΠΡΟΤΙΜΗΣΙΑΚΕΣ ΧΩΡΕΣ
                Μόνο οι διατάξεις της προαναφερθείσας παραγράφου Α στοιχείο α) ισχύουν. Στις χώρες αυτές θα
                χορηγηθούν ευνοϊκότερες ρυθμίσεις.
 ---pagebreak--- Αριθ. C 248/4                         Επίσημη Εφημερίδα των Ευρωπαϊκών Κοινοτήτων                                     2. 10. 90
            4. Χώρες που έχουν με την Κοινότητα συμφωνίες ή ρυθμίσεις με ποσοτικούς περιορισμούς
               Διμερείς συμφωνίες             Τύπου ΣΠ1                   Ρυθμίσεις
               Αργεντινή                     Πολωνία                      Μαρόκο
               Βραζιλία                      Ρουμανία                     Αίγυπτος
               Περού                         Κίνα                         Μάλτα
                                             ΕΣΣΔ                         Τυνησία
                                                                          Τουρκία
               Χονγκ Κονγκ                   Γιουγκοσλαβία
               Μακάο
               Νότια Κορέα
               Μαλαισία
               Φιλιππίνες
               Σιγκαπούρη
               Ταϊλάνδη
               Ινδονησία
               Ινδία
               Πακιστάν
               Σρι Λάνκα
               Βουλγαρία
               Τσεχοσλοβακία
               Ουγγαρία
            Σημείωση: Οι αυτόνομες ρυθμίσεις για την Ταϊβάν θα χρειαστούν επίσης προσαρμογή σύμφωνα με τον ίδιο
                      τύπο.
                      Κατά τον ίδιο τρόπο, πρέπει να προσαρμοστούν οι ποσοστώσεις για τις χώρες κρατικού εμπορίου στο
                      πλαίσιο του αυτόνομου καθεστώτος.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.5.2015
            COM(2015) 264 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το Εθνικό Πρόγραμμα Μεταρρυθμίσεων της Λιθουανίας για το 2015και τη διατύπωση γνώμης του Συμβουλίου σχετικά με το Πρόγραμμα Σταθερότητας της Λιθουανίας για το 2015

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το Εθνικό Πρόγραμμα Μεταρρυθμίσεων της Λιθουανίας για το 2015

                  και τη διατύπωση γνώμης του Συμβουλίου σχετικά με το Πρόγραμμα Σταθερότητας της Λιθουανίας για το 2015

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τη σύσταση της Ευρωπαϊκής Επιτροπής
                  2
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  3
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της επιτροπής απασχόλησης,

               Έχοντας υπόψη τη γνώμη της οικονομικής και δημοσιονομικής επιτροπής,

               Έχοντας υπόψη τη γνώμη της επιτροπής κοινωνικής προστασίας,

               Έχοντας υπόψη τη γνώμη της επιτροπής οικονομικής πολιτικής,

               Εκτιμώντας τα ακόλουθα:

               (1)Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Ευρωπαϊκής Επιτροπής για τη δρομολόγηση μιας νέας στρατηγικής για την ανάπτυξη και την απασχόληση, της στρατηγικής «Ευρώπη 2020», η οποία βασίζεται σε ενισχυμένο συντονισμό των οικονομικών πολιτικών. Η στρατηγική εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών. Αυτές από κοινού αποτελούν τις «ολοκληρωμένες κατευθυντήριες γραμμές», τις οποίες τα κράτη μέλη κλήθηκαν να λαμβάνουν υπόψη στις οικείες εθνικές οικονομικές πολιτικές και πολιτικές για την απασχόληση.

               (3)Στις 8 Ιουλίου 2014, το Συμβούλιο εξέδωσε σύσταση σχετικά με το Εθνικό Πρόγραμμα Μεταρρυθμίσεων της Λιθουανίας για το 2014 και εξέδωσε τη γνώμη του σχετικά με το επικαιροποιημένο Πρόγραμμα Σύγκλισης της Λιθουανίας για το 2014.

               (4)Στις 28 Νοεμβρίου 2014, η Επιτροπή εξέδωσε την ετήσια επισκόπηση της ανάπτυξης
                  4
               , δίνοντας το εναρκτήριο λάκτισμα για το Ευρωπαϊκό Εξάμηνο του 2015 για τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης
                  5
               , στην οποία η Λιθουανία δεν προσδιορίζεται ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)Στις 18 Δεκεμβρίου 2014, το Ευρωπαϊκό Συμβούλιο ενέκρινε τις προτεραιότητες για την τόνωση των επενδύσεων, την επιτάχυνση των διαρθρωτικών μεταρρυθμίσεων και την επιδίωξη υπεύθυνης φιλικής προς την ανάπτυξη δημοσιονομικής εξυγίανσης.

               (6)Στις 26 Φεβρουαρίου 2015, η Επιτροπή δημοσίευσε την έκθεσή της για την Λιθουανία για το 2015
                  6
               . Στην έκθεση αυτή αξιολογήθηκε η πρόοδος της Λιθουανίας όσον αφορά την αντιμετώπιση των ειδικών ανά χώρα συστάσεων που είχαν εγκριθεί στις 8 Ιουλίου 2014.

               (7)Στις 13 Απριλίου 2015, η Λιθουανία υπέβαλε το Εθνικό της Πρόγραμμα Μεταρρυθμίσεων για το 2015 και στις 30 Απριλίου 2015 το Πρόγραμμα Σταθερότητας του 2015. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (8)Η Λιθουανία επί του παρόντος υπάγεται στο προληπτικό σκέλος του Συμφώνου Σταθερότητας και Ανάπτυξης. Στο οικείο πρόγραμμα σταθερότητας, η Λιθουανία έχει ζητήσει την εφαρμογή της ρήτρας μεταρρύθμισης του συνταξιοδοτικού συστήματος. Η Λιθουανία εκτιμά το δημοσιονομικό κόστος της μεταρρύθμισης του συνταξιοδοτικού συστήματος σε 0,1 % του ΑΕΠ το 2016. Με την επιφύλαξη επιβεβαίωσης από την Eurostat ότι η μεταρρύθμιση του συνταξιοδοτικού συστήματος πληροί τις αναγκαίες προϋποθέσεις, και λαμβάνοντας υπόψη ότι διατηρείται ένα κατάλληλο περιθώριο ασφαλείας όσον αφορά την τιμή αναφοράς για το έλλειμμα, το Συμβούλιο είναι της γνώμης ότι η Λιθουανία θα μπορούσε να επωφεληθεί το 2016 από την αιτούμενη προσωρινή απόκλιση από την απαιτούμενη πορεία προσαρμογής προς την επίτευξη του μεσοπρόθεσμου στόχου. Με το Πρόγραμμα Σταθερότητας του 2015, η κυβέρνηση σχεδιάζει να μειώσει το ονομαστικό έλλειμμα στο 1,2 % του ΑΕΠ το 2015 και να το μετατρέψει σε πλεόνασμα ύψους 0,7 % του ΑΕΠ μέχρι το 2018. Η κυβέρνηση προτίθεται να παραμείνει στον μεσοπρόθεσμο δημοσιονομικό στόχο – διαρθρωτικό έλλειμμα 1 % του ΑΕΠ – καθ’ όλη την περίοδο αναφοράς του προγράμματος. Σύμφωνα με το Πρόγραμμα Σταθερότητας, ο δείκτης δημόσιου χρέους προς το ΑΕΠ αναμένεται να κορυφωθεί στο 42,2 % το 2015 και να υποχωρήσει στο 33,7 % το 2018. Το μακροοικονομικό σενάριο στο οποίο στηρίζονται οι προβλέψεις του προϋπολογισμού είναι ρεαλιστικό. Ωστόσο, τα μέτρα για τη στήριξη των σχεδιαζόμενων στόχων για το έλλειμμα από το 2016 και μετά δεν έχουν προσδιοριστεί επαρκώς. Με βάση τις εαρινές προβλέψεις της Επιτροπής του 2015, υπάρχει κίνδυνος να σημειωθεί κάποια απόκλιση από την απαιτούμενη προσαρμογή προς το μεσοπρόθεσμο στόχο το 2015 λόγω της υπέρβασης κατά 0,3 % του ΑΕΠ της αύξησης των καθαρών δαπανών σε σχέση με το ποσοστό αναφοράς. Για την περίοδο 2015-2016, τόσο το διαρθρωτικό ισοζύγιο όσο και η αύξηση των δαπανών αποκλίνουν σημαντικά από την απαιτούμενη πορεία προσαρμογής, πράγμα που υποδηλώνει κίνδυνο σημαντικής απόκλισης το 2016. Ως εκ τούτου, θα χρειασθούν περαιτέρω μέτρα και για τα δύο έτη. Με βάση την εκ μέρους του αξιολόγηση του Προγράμματος Σταθερότητας και λαμβάνοντας υπόψη τις εαρινές προβλέψεις του 2015 της Επιτροπής, το Συμβούλιο είναι της γνώμης ότι υπάρχει κίνδυνος ότι η Λιθουανία δεν θα συμμορφωθεί με τις διατάξεις του Συμφώνου Σταθερότητας και Ανάπτυξης. Επιπλέον, παρά την πρόοδο που σημειώθηκε πρόσφατα, το παρόν δημοσιονομικό πλαίσιο θα πρέπει να βελτιωθεί περαιτέρω με την ενίσχυση του δεσμευτικού χαρακτήρα και τη διασφάλιση της πλήρους συνοχής με τις φορολογικές διατάξεις της ΕΕ. Τα φορολογικά έσοδα της Λιθουανίας εξαρτώνται σε μεγάλο βαθμό από την έμμεση φορολογία και την φορολόγηση της εργασίας, ενώ τα έσοδα από περιβαλλοντικούς φόρους και την φορολόγηση του πλούτου εξακολουθούν να είναι πολύ χαμηλά. Η Λιθουανία εξακολουθεί να αντιμετωπίζει προκλήσεις στον τομέα της φορολογικής συμμόρφωσης, ιδίως σε σχέση με τον ΦΠΑ.

               (9)Η Λιθουανία αντιμετωπίζει μια σημαντική μείωση του πληθυσμού σε ηλικία εργασίας, που οφείλεται στη δημογραφία, τη μετανάστευση και την ανεπαρκή απόδοση του συστήματος υγειονομικής περίθαλψης. Το σταθερά χαμηλό επίπεδο συμμετοχής στη δια βίου μάθηση δεν συμβάλλει στην ενίσχυση του ανθρώπινου κεφαλαίου, τη βελτίωση της απασχολησιμότητας και την αύξηση της παραγωγικότητας. Τα σχολεία έχουν άνω του μέσου όρου ποσοστό ατόμων με χαμηλές επιδόσεις σε βασικές δεξιότητες, πράγμα που δείχνει την ανάγκη για τον εκσυγχρονισμό της κατάρτισης των εκπαιδευτικών και την προώθηση της συνεχούς επαγγελματικής εξέλιξης. Η εκπαίδευση και κατάρτιση που προσφέρεται δεν σχετίζεται πάντοτε με την αγορά εργασίας. Το ποσοστό σπουδαστών που παρακολουθούν προγράμματα επαγγελματικής εκπαίδευσης και κατάρτισης στη δευτεροβάθμια εκπαίδευση είναι χαμηλό. Η Λιθουανία έχει λάβει μέτρα για τη βελτίωση και τη διεύρυνση της μαθητείας και της μάθησης με βάση την εργασία, αλλά ο αριθμός και η ποιότητα αυτών των προγραμμάτων ακόμη δεν επαρκούν. Ο αριθμός των νοσοκομειακών κλινών κατά κεφαλήν παραμένει υψηλός σε σχέση με την υπόλοιπη ΕΕ και δείχνει ότι μπορεί να υπάρχουν ανισορροπίες στην παροχή υγειονομικής περίθαλψης. Ταυτόχρονα, οι συνολικές δημόσιες επενδύσεις στον τομέα της υγειονομικής περίθαλψης παραμένουν χαμηλές. Η αναφερθείσα μεγάλη συχνότητα των άτυπων πληρωμών για υπηρεσίες υγειονομικής περίθαλψης, καθώς και οι ανησυχίες σχετικά με τη διαφθορά στις δημόσιες συμβάσεις προμηθειών για ιατρικά προϊόντα, καταδεικνύουν την ανάγκη να βελτιωθεί η διακυβέρνηση του συστήματος υγειονομικής περίθαλψης.

               (10)Τα μέτρα μεταρρύθμισης του συνταξιοδοτικού συστήματος που έχουν εκδοθεί δεν είναι επαρκή για την αντιμετώπιση του ζητήματος της μεσοπρόθεσμης βιωσιμότητας του συνταξιοδοτικού συστήματος. Το νόμιμο όριο ηλικίας συνταξιοδότησης θα αυξηθεί σταδιακά κατά την περίοδο έως το 2026, αλλά το συνταξιοδοτικό σύστημα δεν λαμβάνει υπόψη τους δείκτες του προσδόκιμου ζωής. Επιπλέον, οι κανόνες για την τιμαριθμική αναπροσαρμογή των συντάξεων δεν είναι σαφείς. Η χαμηλή συμμετοχή σε εθελοντικά συστήματα αποταμίευσης-συνταξιοδότησης και η απουσία επαγγελματικών συνταξιοδοτικών συστημάτων θέτει σε κίνδυνο τη μελλοντική επάρκεια των συντάξεων. Η κυβέρνηση προτίθεται να εφαρμόσει μια συνολική μεταρρύθμιση του συνταξιοδοτικού συστήματος, ως μέρος ενός ευρύτερου «νέου κοινωνικού μοντέλου». Ωστόσο, η στρατηγική αυτή δεν έχει ακόμη οριστικοποιηθεί και εγκριθεί, και θα πρέπει πρώτα να ολοκληρωθεί η διαβούλευση με τους κοινωνικούς εταίρους. Η Λιθουανία θέσπισε οικονομικά μέτρα στήριξης για τους ηλικιωμένους και οικονομικά κίνητρα για την απασχόληση ηλικιωμένων εργαζομένων. Ωστόσο, δεν υπάρχει ακόμη μια ολοκληρωμένη στρατηγική για την ενεργό γήρανση.

               (11)Πάνω από το 30 % του πληθυσμού της Λιθουανίας αντιμετωπίζει τον κίνδυνο της φτώχειας. Η μεταρρύθμιση του συστήματος χρηματικής κοινωνικής αρωγής, σε συνδυασμό με τα αποτελέσματα της βελτίωσης της οικονομικής κατάστασης, είχε ως αποτέλεσμα τη σημαντική μείωση των δαπανών και του αριθμού των δικαιούχων της κοινωνικής πρόνοιας. Τα ενεργητικά μέτρα για την αγορά εργασίας και άλλες υπηρεσίες για τη στήριξη των δικαιούχων, εξακολουθούν να είναι, ωστόσο, περιορισμένα.

               (12)Η Λιθουανία έχει σημειώσει σημαντική πρόοδο σχετικά με τη μεταρρύθμιση των κρατικών επιχειρήσεων και έχει θεσπίσει νομοθεσία για να διασφαλιστεί ότι οι μεταρρυθμίσεις θα έχουν διαρκή αποτελέσματα. Η κυβέρνηση έχει ολοκληρώσει τον διαχωρισμό μεταξύ εμπορικών και μη εμπορικών δραστηριοτήτων, οι οποίες αναφέρονται τώρα σε ετήσιες εκθέσεις. Οι υπόλοιπες κρατικές εταιρείες υποχρεούνται να ορίσουν ανεξάρτητα μέλη του διοικητικού συμβουλίου έως το τέλος του Σεπτεμβρίου 2015.

               (13)Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Λιθουανίας και τη δημοσίευσε στην έκθεσή της για τη χώρα για το 2015. Αξιολόγησε επίσης το Πρόγραμμα Σταθερότητας και το Εθνικό Πρόγραμμα Μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί στην Λιθουανία κατά τα προηγούμενα έτη. Έλαβε υπόψη όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στην Λιθουανία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ευρωπαϊκής Ένωσης με την παροχή εισροών σε επίπεδο ΕΕ για μελλοντικές εθνικές αποφάσεις. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 3 κατωτέρω.

               (14)Υπό το πρίσμα της αξιολόγησης αυτής, το Συμβούλιο εξέτασε το Πρόγραμμα Σταθερότητας της Λιθουανίας, και η γνώμη του
                  7
                αντικατοπτρίζεται ιδίως στη σύσταση 1 κατωτέρω.

               (15)Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής ολόκληρης της ζώνης του ευρώ. Στη βάση της ανάλυσης αυτής, το Συμβούλιο εξέδωσε ειδικές συστάσεις προς τα κράτη μέλη με νόμισμα το ευρώ. Η Λιθουανία θα πρέπει επίσης να διασφαλίσει την πλήρη και έγκαιρη εφαρμογή των εν λόγω συστάσεων,

               ΣΥΝΙΣΤΑ στη Λιθουανία να αναλάβει δράση το 2015 και το 2016 με στόχο τα εξής:

               1.Αποφυγή απόκλισης από τον μεσοπρόθεσμο στόχο το 2015 και διασφάλιση ότι η απόκλιση το 2016 θα περιορίζεται στο επιτρεπόμενο όριο που συνδέεται με τη συστημική μεταρρύθμιση του συνταξιοδοτικού καθεστώτος. Διεύρυνση της φορολογικής βάσης και βελτίωση της φορολογικής συμμόρφωσης.

               2.Αντιμετώπιση του προβλήματος της συρρίκνωσης του πληθυσμού σε ηλικία εργασίας, βελτιώνοντας τη διασύνδεση της εκπαίδευσης με την αγορά εργασίας, αυξάνοντας την επίτευξη βασικών δεξιοτήτων και βελτιώνοντας τις επιδόσεις του συστήματος υγειονομικής περίθαλψης· Μείωση της υψηλής φορολογικής επιβάρυνσης για τους χαμηλόμισθους εργαζομένους, με μετατόπιση του φορολογικού βάρους προς άλλες πηγές που είναι λιγότερο επιζήμιες για την ανάπτυξη.

               3.Θέσπιση μιας ολοκληρωμένης μεταρρύθμισης του συνταξιοδοτικού συστήματος, η οποία θα αντιμετωπίζει επίσης το πρόβλημα της επάρκειας των συντάξεων. Βελτίωση της κάλυψης και της επάρκειας των επιδομάτων ανεργίας και των χρηματικών παροχών κοινωνικής πρόνοιας και βελτίωση της απασχολησιμότητας των ατόμων που αναζητούν εργασία.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  COM(2015) 264.

                     (3)
                  P8_TA(2015)0067, P8_TA(2015)0068, P8_TA(2015)0069.

                     (4)
                  COM(2014) 902.

                     (5)
                  COM(2014) 904.

                     (6)
                  SWD(2015) 34 final.

                     (7)
                  Βάσει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.5.2017
            COM(2017) 503 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το Εθνικό Πρόγραμμα Μεταρρυθμίσεων της Τσεχικής Δημοκρατίας για το 2017και τη διατύπωση γνώμης του Συμβουλίου σχετικά με το Πρόγραμμα Σύγκλισης της Τσεχικής Δημοκρατίας για το 2017

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το Εθνικό Πρόγραμμα Μεταρρυθμίσεων της Τσεχικής Δημοκρατίας για το 2017

                  και τη διατύπωση γνώμης του Συμβουλίου σχετικά με το Πρόγραμμα Σύγκλισης της Τσεχικής Δημοκρατίας για το 2017

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 9 παράγραφος 2,

               Έχοντας υπόψη τη σύσταση της Ευρωπαϊκής Επιτροπής
                  2
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  3
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 16 Νοεμβρίου 2016, η Επιτροπή εξέδωσε την Ετήσια Επισκόπηση της Ανάπτυξης
                  4
               , με την οποία σηματοδοτήθηκε η έναρξη του Ευρωπαϊκού Εξαμήνου του 2017 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011, η Επιτροπή ενέκρινε την έκθεση του μηχανισμού επαγρύπνησης
                  5
               , στην οποία η Τσεχική Δημοκρατία δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)Η έκθεση χώρας του 2017 για την Τσεχική Δημοκρατία
                  6
                δημοσιεύθηκε στις 22 Φεβρουαρίου 2017. Στην έκθεση αξιολογήθηκαν η πρόοδος της Τσεχικής Δημοκρατίας όσον αφορά την εφαρμογή των ειδικών ανά χώρα συστάσεων που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις που είχαν εκδοθεί κατά τα προηγούμενα έτη και η πρόοδος της Τσεχικής Δημοκρατίας ως προς την επίτευξη των εθνικών στόχων της στρατηγικής «Ευρώπη 2020». Η Επιτροπή, στην ανάλυσή της, καταλήγει στο συμπέρασμα ότι η Τσεχική Δημοκρατία δεν εμφανίζει μακροοικονομικές ανισορροπίες.

               (3)Στις 25 Απριλίου 2017, η Τσεχική Δημοκρατία υπέβαλε το εθνικό πρόγραμμα μεταρρυθμίσεων για το 2017 και στις 28 Απριλίου 2017 υπέβαλε το πρόγραμμα σύγκλισης για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)Οι σχετικές ειδικές ανά χώρα συστάσεις λήφθηκαν υπόψη στα προγράμματα των κρατών μελών για τα Ευρωπαϊκά Διαρθρωτικά και Επενδυτικά Ταμεία (ΕΔΕΤ) που καλύπτουν την περίοδο 2014-2020. Όπως προβλέπεται στη νομοθεσία που διέπει τα ΕΔΕΤ
                  7
               , όταν είναι αναγκαίο για τη στήριξη της εφαρμογής των οικείων ειδικών ανά χώρα συστάσεων, η Επιτροπή μπορεί να ζητήσει από κράτος μέλος να επανεξετάσει και να τροποποιήσει τα οικεία προγράμματα ΕΔΕΤ. Η Επιτροπή έχει παράσχει περαιτέρω κατευθυντήριες γραμμές σχετικά με την εφαρμογή των εν λόγω κανόνων
                  8
               .

               (5)Επί του παρόντος η Τσεχική Δημοκρατία υπόκειται στο προληπτικό σκέλος του συμφώνου Σταθερότητας και Ανάπτυξης. Στο πρόγραμμα σύγκλισης για το 2017 η κυβέρνηση σχεδιάζει την επίτευξη δημοσιονομικού πλεονάσματος σε ονομαστικούς όρους κατά την περίοδο 2016-2020. Ο μεσοπρόθεσμος δημοσιονομικός στόχος —που συνίσταται σε διαρθρωτικό έλλειμμα ύψους 1,0 % του ΑΕΠ — εξακολουθεί να τηρείται με ένα περιθώριο απόκλισης καθ’ όλη την περίοδο του προγράμματος. Σύμφωνα με το πρόγραμμα σύγκλισης, ο δείκτης του χρέους γενικής κυβέρνησης προς το ΑΕΠ αναμένεται να μειωθεί σταδιακά σε 32,7 % το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι εύλογο. Μολονότι οι κίνδυνοι όσον αφορά την επίτευξη των δημοσιονομικών στόχων φαίνονται σε γενικές γραμμές ισορροπημένοι, η σημαντική μείωση των δημοσίων επενδύσεων το 2016 σε συνδυασμό με την έναρξη ενός νέου κύκλου των ταμείων της ΕΕ θα μπορούσε να οδηγήσει σε μεγαλύτερη από την αναμενόμενη ανάκαμψη των δημοσίων επενδύσεων το 2017. Με βάση τις εαρινές προβλέψεις του 2017 της Επιτροπής, το διαρθρωτικό ισοζύγιο προβλέπεται να μειωθεί σε 0 % του ΑΕΠ το 2017 και σε -0,2 % του ΑΕΠ το 2018, εξακολουθώντας να υπερβαίνει τον μεσοπρόθεσμο δημοσιονομικό στόχο. Συνολικά, το Συμβούλιο είναι της γνώμης ότι η Τσεχική Δημοκρατία προβλέπεται να συμμορφωθεί με τις διατάξεις του Συμφώνου Σταθερότητας και Ανάπτυξης το 2017 και το 2018.

               (6)Η Τσεχική Δημοκρατία εξακολουθεί να εμφανίζει μέτριους κινδύνους για τη δημοσιονομική βιωσιμότητα μακροπρόθεσμα. Οι κίνδυνοι αυτοί πηγάζουν κυρίως από τις προβλεπόμενες επιπτώσεις των δημόσιων δαπανών που συνδέονται με τη γήρανση του πληθυσμού, ιδίως στον τομέα της ιατροφαρμακευτικής περίθαλψης και των συντάξεων. Η προβλεπόμενη αύξηση των μακροπρόθεσμων δαπανών για την ιατροφαρμακευτική περίθαλψη αποτελεί πηγή ανησυχίας, αφενός, από την άποψη της διακυβέρνησης και, αφετέρου, της σχέσης κόστους-αποτελεσματικότητας του συστήματος ιατροφαρμακευτικής περίθαλψης, το οποίο βασίζεται σε μεγάλο βαθμό στην περισσότερο δαπανηρή ενδονοσοκομειακή περίθαλψη. Επί του παρόντος ορισμένα μέτρα βρίσκονται σε διάφορα στάδια υλοποίησης, αλλά τα αποτελέσματα δεν είναι ακόμα ορατά. Τα μέτρα που θεσπίστηκαν πρόσφατα ή που σχεδιάζονται για την τροποποίηση του συνταξιοδοτικού συστήματος ενδέχεται, αν εφαρμοστούν, να οδηγήσουν σε επιδείνωση των δημοσίων οικονομικών μακροπρόθεσμα. Πρώτον, το Κοινοβούλιο θέσπισε νομοθεσία που παρέχει στην κυβέρνηση την εξουσία να προσαρμόζει με μεγαλύτερη ευελιξία τον μηχανισμό τιμαριθμικής αναπροσαρμογής των συντάξεων. Το Κοινοβούλιο συζητεί επίσης προτάσεις για ανώτατο νόμιμο όριο ηλικίας συνταξιοδότησης στα 65 έτη και θέσπιση μηχανισμού τακτικής αναθεώρησης για την ηλικία συνταξιοδότησης. Περαιτέρω αλλαγές, όπως μια πιο γενναιόδωρη μέθοδος τιμαριθμικής προσαρμογής των συντάξεων και διαφοροποιημένες εισφορές κοινωνικής ασφάλισης ανάλογα με τον αριθμό παιδιών, είναι επίσης επί του παρόντος υπό συζήτηση.

               (7)Ο νόμος περί δημοσιονομικής ευθύνης που εγκρίθηκε από το Κοινοβούλιο τον Ιανουάριο του 2017 έχει ως στόχο να αντιμετωπίσει τις κύριες ελλείψεις του τσεχικού φορολογικού πλαισίου, δεδομένου ότι πρόσφατα αξιολογήθηκε ως ένα από τα πιο ελλιπή στην ΕΕ. Ωστόσο, δεν έχει ακόμη οριστεί ανεξάρτητο δημοσιονομικό συμβούλιο για την παρακολούθηση της εφαρμογής των κανόνων. Επιπλέον, η εφαρμογή των μέτρων που θεσπίστηκαν πρόσφατα θα είναι καθοριστικής σημασίας προκειμένου να καταστεί το δημοσιονομικό πλαίσιο πιο αποτελεσματικό και σταθερό.

               (8)Η Τσεχική Δημοκρατία είναι αντιμέτωπη με προκλήσεις όσον αφορά την πρόληψη της διαφθοράς, καθώς και με ανεπάρκειες στον τομέα των δημοσίων συμβάσεων. Μολονότι ορισμένα μέτρα που περιλαμβάνονται στο κυβερνητικό πρόγραμμα για την καταπολέμηση της διαφθοράς έχουν υλοποιηθεί και άλλες μεταρρυθμίσεις εκκρεμούν, στην πράξη η διαφθορά δεν διώκεται συστηματικά. Γενικά, στον τσεχικό τομέα δημοσίων συμβάσεων εξακολουθεί να μην υπάρχει επαρκής ανταγωνισμός, γεγονός το οποίο αποτυπώνεται στον μεγάλο αριθμό διαδικασιών με μία και μόνη προσφορά και απευθείας αναθέσεων, ιδίως στον τομέα της ΤΠ. Η ανεπαρκής υποστήριξη όσον αφορά την κατάρτιση και η απουσία δομών συγκεντρωτικών αγορών και κέντρων ικανοτήτων εμποδίζουν την επαγγελματοποίηση και καθιστούν δυσκολότερη την επίτευξη καλής σχέσης ποιότητας/τιμής στις δημόσιες συμβάσεις. Είναι επίσης χαρακτηριστική εν προκειμένω η πολύ περιορισμένη χρήση της ποιότητας ως κριτηρίου ανάθεσης. Η μετάβαση στις ηλεκτρονικές δημόσιες συμβάσεις εξακολουθεί να αντιμετωπίζει σημαντικές προκλήσεις. Σε αυτές συγκαταλέγονται η ανάγκη να βελτιωθεί η κρατική πλατφόρμα ηλεκτρονικών δημόσιων συμβάσεων «Εθνικό Ηλεκτρονικό Εργαλείο» και να αποσαφηνιστεί το νομικό πλαίσιο για την παροχή υπηρεσιών από ιδιωτικούς παρόχους που δραστηριοποιούνται ήδη στην τσεχική αγορά ηλεκτρονικών δημόσιων συμβάσεων.

               (9)Το επιχειρηματικό περιβάλλον στην Τσεχική Δημοκρατία επιβαρύνεται από υψηλό κανονιστικό φόρτο και πολυάριθμα διοικητικά εμπόδια, ιδίως τις διαδικασίες αδειοδότησης και την καταβολή φόρων. Τον Σεπτέμβριο του 2016 η κυβέρνηση παρουσίασε τροπολογία στο νόμο περί κατασκευών και στη συναφή νομοθεσία με σκοπό την επιτάχυνση και τον εξορθολογισμό της διαδικασίας για τη χορήγηση οικοδομικών αδειών με την ενσωμάτωση της εκτίμησης περιβαλλοντικών επιπτώσεων σε αυτή. Η τροπολογία εξετάζεται επί του παρόντος από το Κοινοβούλιο. Το κόστος φορολογικής συμμόρφωσης για τις επιχειρήσεις εξακολουθεί να υπερβαίνει τον μέσο όρο της ΕΕ. Στις αδυναμίες συγκαταλέγονται επίσης οι συχνές τροποποιήσεις του φορολογικού κώδικα. Η αντιμετώπιση της μη συμμόρφωσης με τις φορολογικές υποχρεώσεις εξακολουθεί να συνιστά προτεραιότητα για τις αρχές της Τσεχικής Δημοκρατίας· ωστόσο, δεν δίνεται μεγάλη έμφαση στην απλούστευση. Στόχος του νόμου σχετικά με τον φόρο εισοδήματος, ο οποίος δεν έχει ακόμα υποβληθεί, είναι να απλοποιηθεί ο φορολογικός κώδικας, αλλά το νομοσχέδιο δεν είναι ακόμη διαθέσιμο.

               (10)Η χρήση υπηρεσιών ηλεκτρονικής διακυβέρνησης στην Τσεχική Δημοκρατία είναι από τις χαμηλότερες στην ΕΕ, αλλά έχει αυξηθεί από το 2015. Οι τσεχικές αρχές έλαβαν μέτρα προκειμένου να βελτιωθεί η διαθεσιμότητα υπηρεσιών ηλεκτρονικής διακυβέρνησης, αλλά πολλά μέτρα είναι ακόμα σε εξέλιξη και ορισμένα επιμέρους μέτρα δεν έχουν δρομολογηθεί ακόμη. Η αρμοδιότητα για την παροχή υπηρεσιών κατανέμεται σε διάφορα υπουργεία και οι ενδιαφερόμενοι φορείς θεωρούν ότι η διατομεακή συνεργασία είναι περιορισμένη.

               (11)Η ένταση Ε&Α έχει αυξηθεί σημαντικά τα τελευταία έτη, αλλά αυτό δεν συνδυάζεται με αντίστοιχες βελτιώσεις στην ποιότητα των αποτελεσμάτων Ε&Α. Οι μεταρρυθμίσεις στη διακυβέρνηση του συστήματος Ε&Α συνεχίζονται, αλλά δεν έχουν ακόμη εφαρμοστεί πλήρως. Τον Φεβρουάριο του 2017 η κυβέρνηση ενέκρινε νέα μεθοδολογία αξιολόγησης (Metodika 17 +), η οποία έχει ως στόχο να ενισχυθούν οι μηχανισμοί που συνδέονται με την κατανομή της χρηματοδότησης για τη βασική και την εφαρμοσμένη έρευνα. Λαμβάνεται δέσμη μέτρων προκειμένου να διευκολυνθεί η μεγαλύτερη διασύνδεση πανεπιστημίων και επιχειρήσεων, με βάση το διαρθρωτικό αποτέλεσμα από τις τσεχικές πλατφόρμες καινοτομίας.

               (12)Τα εκπαιδευτικά αποτελέσματα είναι γενικά ικανοποιητικά, αλλά οι βασικές δεξιότητες έχουν σημειώσει επιδείνωση. Οι επιδόσεις επηρεάζονται σε μεγάλο βαθμό από το κοινωνικοοικονομικό υπόβαθρο των μαθητών. Τα χαμηλά επίπεδα εκπαιδευτικών αποτελεσμάτων των μειονεκτουσών ομάδων, ιδίως της κοινότητας των Ρομά, είναι σαφώς ανησυχητικά. Εκτιμάται ότι πολύ μεγάλο ποσοστό των παιδιών Ρομά εγκαταλείπει πρόωρα τη σχολική εκπαίδευση. Έχει ληφθεί σημαντικός αριθμός νομοθετικών και διοικητικών μέτρων για την προώθηση της εκπαίδευσης χωρίς αποκλεισμούς, τα οποία αρχίζουν τώρα να υλοποιούνται. Τα μέτρα αυτά αναμένεται να συμβάλουν στη μείωση των αποκλίσεων στο μορφωτικό επίπεδο και τις σχολικές επιδόσεις μεταξύ των παιδιών Ρομά και των υπόλοιπων παιδιών. Τον Μάρτιο του 2016 το Κοινοβούλιο ενέκρινε τροποποιήσεις του νόμου για την εκπαίδευση με τις οποίες, αφενός, η υποχρεωτική εκπαίδευση επεκτάθηκε έως το τελευταίο έτος της προσχολικής εκπαίδευσης και, αφετέρου, διασφαλίστηκε ότι τα παιδιά μικρότερης ηλικίας δικαιούνται μια θέση σε παιδικό σταθμό. Εντούτοις, οι ανισότητες στο εκπαιδευτικό σύστημα συνιστούν φραγμό για τη βελτίωση της ποιότητας του ανθρώπινου κεφαλαίου και εμποδίζουν επίσης την επίτευξη αποτελεσμάτων στην αγορά εργασίας μετά το πέρας της σχολικής εκπαίδευσης. Τα αυξημένα καθήκοντα των εκπαιδευτικών και η γήρανση του πληθυσμού των διδασκόντων σημαίνουν ότι η ελκυστικότητα του επαγγέλματος του εκπαιδευτικού εξακολουθεί να συνιστά πρόκληση. Αυτό οφείλεται εν μέρει στις συγκριτικά χαμηλές αμοιβές, αν και οι μισθοί αυξήθηκαν τα τελευταία έτη. Ένα νέο σύστημα σταδιοδρομίας των εκπαιδευτικών και του παιδαγωγικού προσωπικού, το οποίο σχεδιάστηκε προκειμένου να αυξηθεί η ελκυστικότητα του επαγγέλματος, εγκρίθηκε τελικά από την κυβέρνηση μετά από πολλές αναβολές. Αναπτύσσονται ευκαιρίες συνεχούς επαγγελματικής εξέλιξης για τους εκπαιδευτικούς με σημαντική στήριξη από κονδύλια της ΕΕ, ιδίως δραστηριότητες επαγγελματικής εξέλιξης σχετικές με τη διδασκαλία μεικτών ομάδων και την χωρίς αποκλεισμούς εκπαίδευση. Τον Ιανουάριο του 2016 εγκρίθηκε από το Κοινοβούλιο η μεταρρύθμιση της τριτοβάθμιας εκπαίδευσης και τα αποτελέσματά της πρέπει να παρακολουθούνται. Είναι επίσης προγραμματισμένη η μεταρρύθμιση του συστήματος χρηματοδότησης των ιδρυμάτων τριτοβάθμιας εκπαίδευσης.

               (13)Το ποσοστό ανεργίας στην Τσεχική Δημοκρατία εξακολουθεί να μειώνεται. Οι συνθήκες αυξανόμενης στενότητας στην αγορά εργασίας καθιστούν δύσκολο για τους εργοδότες να προσλαμβάνουν εργαζομένους. Υπάρχουν ακόμα ορισμένες δυνατότητες να καλυφθούν οι ελλείψεις με την κινητοποίηση των υποεκπροσωπούμενων ομάδων, όπως είναι οι γυναίκες με μικρά παιδιά, οι ανειδίκευτοι εργαζόμενοι και τα μέλη της κοινότητας των Ρομά. Η αύξηση της ικανότητας των δημόσιων υπηρεσιών απασχόλησης να προσεγγίζουν και να ενεργοποιούν αυτές τις ομάδες, σε συνδυασμό με κατάλληλες και καλά στοχευμένες ενεργές πολιτικές για την αγορά εργασίας, καθώς και με εξατομικευμένες υπηρεσίες, θα συμβάλουν στην αύξηση της συμμετοχής των αναξιοποίητων ομάδων. Η συμμετοχή των γυναικών με μικρά παιδιά στην αγορά εργασίας παρεμποδίζεται από τη μόνιμη έλλειψη οικονομικά προσιτών και ποιοτικών υπηρεσιών παιδικής φροντίδας, ιδίως για παιδιά ηλικίας έως 3 ετών, από τις γονικές άδειες μεγάλης διάρκειας, από την περιορισμένη χρήση ευέλικτων ρυθμίσεων του χρόνου εργασίας και από τους δύο γονείς και από το χαμηλό ποσοστό λήψης γονικών αδειών από τους πατέρες. Τα τελευταία έτη έχουν ληφθεί ορισμένα μέτρα για την αντιμετώπιση αυτών των ζητημάτων. Ωστόσο, τα αποτελέσματα στην αγορά εργασίας για τους ανειδίκευτους εργαζόμενους είναι σε αξιοσημείωτο βαθμό χαμηλότερα σε σύγκριση με όλες τις άλλες ομάδες. Το Κοινοβούλιο συζητεί επί του παρόντος το νομοθετικό πλαίσιο για την κοινωνική στέγαση, με το οποίο αναμένεται να θεσπιστούν εθνικά πρότυπα και ομάδες στόχοι.

               (14)Στο πλαίσιο του Ευρωπαϊκού Εξαμήνου, η Επιτροπή διενήργησε εμπεριστατωμένη ανάλυση της οικονομικής πολιτικής της Τσεχικής Δημοκρατίας και τη δημοσίευσε στην έκθεση του 2017 για τη χώρα. Αξιολόγησε επίσης το Πρόγραμμα Σύγκλισης και το Εθνικό Πρόγραμμα Μεταρρυθμίσεων και τη συνέχεια που δόθηκε στις συστάσεις που είχαν απευθυνθεί στην Τσεχική Δημοκρατία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Τσεχική Δημοκρατία αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων.

               (15)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης και είναι της γνώμης ότι η Τσεχική Δημοκρατία αναμένεται να συμμορφωθεί με τις διατάξεις του συμφώνου Σταθερότητας και Ανάπτυξης.

               ΣΥΝΙΣΤΑ στην Τσεχική Δημοκρατία να λάβει μέτρα το 2017 και το 2018 προκειμένου:

               1.Να εξασφαλιστεί η μακροπρόθεσμη βιωσιμότητα των δημοσίων οικονομικών ενόψει της γήρανσης του πληθυσμού. Να αυξηθεί η αποτελεσματικότητα των δημόσιων δαπανών, ιδίως με την καταπολέμηση της διαφθοράς και των αναποτελεσματικών πρακτικών στον τομέα των δημοσίων συμβάσεων.

               2.Να αρθούν τα εμπόδια για την ανάπτυξη, ιδίως με τον εξορθολογισμό των διαδικασιών για τη χορήγηση οικοδομικών αδειών και την περαιτέρω μείωση του διοικητικού φόρτου για τις επιχειρήσεις, με την ανάπτυξη βασικών υπηρεσιών ηλεκτρονικής διακυβέρνησης, με τη βελτίωση της ποιότητας της Ε&Α και με την αύξηση της απασχόλησης των υποεκπροσωπούμενων ομάδων.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  COM(2017) 503 final.

                     (3)
                  P8_ TA(2017)0038, P8_ TA(2017)0039 και P8_ TA(2017)0040.

                     (4)
                  COM(2016) 725 final.

                     (5)
                  COM(2016) 728 final.

                     (6)
                  SWD(2017) 69 final.

                     (7)
                  Άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου, ΕΕ L 347 της 20.12.2013, σ. 320.

                     (8)
                  COM(2014) 494 final.